पाएं अपने शहर की ताज़ा ख़बरें और फ्री ई-पेपरडाउनलोड करें
मुरैना-ग्वालियर के बीच बॉर्डर स्थित नाका पर कोविड की जांच नहीं की जा रही है। बुधवार की पूर्वाह्न 11 बजे नाका पर तैनात पुलिस कर्मचारी टाइम पास करते नजर आ रहे थे वहां अन्य विभागों के कर्मचारी भी थर्मल स्क्रीनिंग नहीं कर रहे थे। बुधवार को मुरैना व ग्वालियर जिले की सीमा पर ग्वालियर से मुरैना आ रहे लोगों की चेकिंग नहीं की गई। कार व बाइकों पर सवार होकर बानमोर आ रहे लोगों से ऑन डयूटी स्टाफ उनके नाम-पते तक नहीं लिख रहा था। जिन सिपाहियों की ड्यूटी चेकिंग पाइंट पर लगाई गई वह टाइम पास करते नजर आए। वाहन हाइवे से गुजर रहे थे और सिपाही मुंह फेरे खड़े हुए थे। स्वास्थ्य विभाग के कर्मचारी को थर्मल स्क्रीनिंग के लिए तैनात किया गया लेकिन नाका से गुजर रहे किसी व्यक्ति का तापमान भी नहीं लिया जा रहा था।
संक्रमण का खतरा बढ़ा
ग्वालियर में इन दिनों संक्रमित लोगों की संख्या तेजी से बढ़ी है। इसके बाद भी प्रशासन ग्वालियर से मुरैना आने वाले लोगों की जांच बॉर्डर पर नहीं करा रहा है। इससे संक्रमित लोग बानमाेर व मुरैना तक पहुंच रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn